དོན་དངོས་སུ་ཞིས་ཅིན་ཕིང་དང་པཎ་ཆེན་སྐུ་ཕྲེང་བཅུ་པའི་བར་ལ་འབྲེལ་བ་ངེས་ཅན་ཞིག་ཡོད་དེ།༢༠༡༡ལོའིཟླ༧པའི་ཚེས༢༢ཉིན།སྐབས་དེར་ཀྲུང་གུང་ཀྲུང་དབྱང་ཆབ་སྲིད་ཅུས་ཀྱི་རྒྱུན་ལས་དང་།རྒྱལ་ཁབ་ཀྱི་ཀྲུའུ་ཞི་གཞོན་པ།ཀྲུང་དབྱང་དམག་ཨུའི་ཀྲུའུ་ཞི་གཞོན་པའི་འགན་འཁུར་བའི་ཞིས་ཅིན་ཕིང་གིས་ཀྲུང་དབྱང་གི་འཐུས་མིའི་ཚོགས་པའི་སྣེ་ཁྲིད་དེ་བཀྲ་ཤིས་ལྷུན་པོ་དགོན་པར་ཆོས་ལུགས་པའི་སྡེ་ལ་འཚམས་འདྲི་དང་དགོན་པར་ལྟ་སྐོར་ལ་བསྐྱོད་སྐབས།པཎ་ཆེན་སྐུ་ཕྲེང་བཅུ་བའི་སྐུ་གདུང་ལ་ཁ་བཏགས་ཕུལ་བ་མ་ཟད།བློ་མཐུན་ཧུའུ་ཅིན་ཐའོ་ཡིས་ཕྱག་བྲིས་གནང་བའི་བོད་ལྗོངས་ཞི་བའི་བཅིངས་འགྲོལ་བྱས་ནས་ལོ་འཁོར་༦༠ལོན་པར་རྟེན་འབྲེལ་ཞུ་ཞེས་བྲིས་ཡོད་པའི་དར་གོས་དང་།བོད་ཡིག་པར་མའི་བཀའ་བསྟན་བཅས་དགོན་པར་ཕུལ་བ་མ་ཟད།གྲྭ་བ་ཚོར་འགྱེད་ཀྱང་བརྒྱབ་ཡོད།